*Tämä artikkeli kertoo kirjaimesta. Muista merkityksistä täsmennyssivulla.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Åå Åå |
|   |
| 

| Suomen kielen aakkoset |
| --- |
| Latinalaiset aakkoset |
|  | Aa | Bb | Cc | Dd |  |
| Ee | Ff | Gg | Hh | Ii | Jj |
| Kk | Ll | Mm | Nn | Oo | Pp |
| Qq | Rr | Ss | Tt | Uu | Vv |
|  | Ww | Xx | Yy | Zz |  |
| Muut suomen aakkoset |
| Åå | Ää | Öö |
|  | Šš | Žž |  |
|  |

 |

 |
| 

|  |
| --- |
|  |
|   |
| 

| Latinalaisen kirjaimiston täydennyksiä |
| --- |
| Āā | Àà | Ää | Åå | Ãã | Ĉĉ |
| Čč | Ćć | Çç | Ðð | Đđ | Ɖɖ |
| Éé | Êê | Ƒƒ | Ğğ | Ĝĝ | Ǧǧ |
| Ġġ | Ĥĥ | Ħħ | Ïï | İi | Ǩǩ |
| Ŀŀ | Łł | Ŋŋ | Ńń | Ññ | Ơơ |
| Ôô | Őő | Õõ | Ōō | Öö | Øø |
| Řř | ſ | Ŝŝ | Šš | Şş | Ŧŧ |
| Þþ | Ůů | Ŭŭ | Űű | Üü | Ŵŵ |
| Ƿƿ | Ȳȳ | Źź | Žž | Żż | Ʒʒ |
| Ligatuureja |
| Ææ | Ĳ ĳ | Œœ | ß |
| Tarkkeita |
| ´ | ` | ^ | ˇ |
| ¨ | ˜ | ¯ |
| Luettelo kirjaimista |

 |

 |

**Å** (**å**) suomen ja ruotsin kielen aakkosten 27. kirjain. Å-kirjaimen nimi suomen kielessä on *ruotsalainen oo*, ja se äännetään sekä suomen että ruotsin kielessä samaan tapaan kuin suomessa o-kirjain. 

Å-kirjain esiintyy myös norjan, tanskan, eteläsaamen, koltansaamen, luulajansaamen, baijerin, istro-romanian, pohjoisfriisin, vallonin ja tšamorron kielten aakkosissa.*lähde?*

Å on skandinaavinen erikoismerkki eli ääkkönen eli skandi. Muita skandeja ovat Ä ja Ö.

Å suomen kielessä
-----------------

Å kuuluu suomen yleiskielen harvinaisimpiin kirjaimiin. Vaikka å-kirjain sisältyy suomen aakkosiin, sitä ei nykyisin esiinny suomenkielisissä sanoissa. Poikkeus tästä on mittayksikön ångström nimi. 

Vanhassa kirjasuomessa å oli käytössä. Sillä merkittiin toisinaan o-äännettä (o- ja u-kirjainten lisäksi) kuten sanassa *nåuse* (nousee). Å-kirjaimen käytöstä luovuttiin viimeistään vuoden 1642 raamatunsuomennoksen myötä.

Å ruotsin kielessä
------------------

Å-kirjain merkitsee ruotsin kielessä o-äännettä, kun taas o-kirjaimella merkitään usein u-äännettä.

Å-kirjain syntyi ruotsin kieleen keskiajan lopulla. Monissa sanoissa *aa* oli alettu lausua o-äänteenä. A-kirjaimen päälle lisättiin pieni o osoittamaan uutta ääntämistapaa. Ruotsissa å-kirjain tuli käyttöön Kustaa Vaasan raamatunkäännöksessä ja Olaus Petrin katekismuksessa vuodelta 1526. Käsikirjoituksissa sitä oli käytetty jo 1450-luvulta lähtien.

Å norjan ja tanskan kielissä
----------------------------

Å kuuluu nykyisin myös norjan ja tanskan aakkosiin. Niissä se on 29. kirjain ja nimeltään *bolle-å*. Norjassa ja tanskassa käytettiin o-äänteen merkkinä aa-yhdistelmää aina 1900-luvulle saakka. Norjassa å tuli käyttöön vuoden 1917 oikeinkirjoitusuudistuksessa ja pakolliseksi vuonna 1938.*lähde?* Tanskassa å otettiin käyttöön 1948.

Muita esitystapoja
------------------

* Morseaakkosissa **Å** merkitään: .--.-
* Radioaakkosissa **Å** on suomalaisen standardin mukaan *Åke* ja NATO-standardin mukaan *Alfa-Alfa*
* Pistekirjoituksessa (Braille) **Å** merkitään:

* Tietokoneissa **Å** koodataan eri merkistöissä seuraavasti:

|  | Å | å |
| --- | --- | --- |
| ASCII | 197 | 229 |
| Unicode | U+00C5 | U+00E5 |

* HTML-merkkiviittauksissa iso kirjain merkitään &Aring; ja vastaava pienaakkonen &aring;
* Url-koodaus pienelle å-kirjaimelle on %C3%A5 ja suurelle %C3%85

Å-kirjaimen merkityksiä
-----------------------

* Å tarkoittaa mittayksikön tunnuksena ångströmiä (0,1 nm).
* Å on usean paikkakunnan nimi Ruotsissa, Norjassa ja Tanskassa. Sana merkitsee jokea.

Å-kirjainta käytetään Suomessa toisinaan symboloimaan ruotsin kieltä tai ruotsalaisuutta (mm. sanassa "ruåtsi"). Ahvenanmaalaisten autojen rekisterikilvet alkavat Å-kirjaimella.

Lähteet
-------

1. ↑  Pääkkönen, Matti: A:sta ö:hön. Suomen yleiskielen kirjaintilastoja.  *Kielikello*, 1991, nro 1, s. 3. Artikkelin verkkoversio.
2. ↑  Katsaus vanhan kirjasuomen ortografiaan Viitattu 16.8.2014
3. 1 2  Sandersen, Vibeke: Om bogstavet å *Nyt fra Sprognævnet*.  2002/3 september. Dansk språgnævn.  Arkistoitu 19.8.2014. Viitattu 17.8.2014. (tanskaksi)
4. ↑  Illustreret norsk konversationsleksikon: Aa (Å)
5. ↑  Ahola, Veikko; Kuhlman, Irmeli & Luotio, Jorma: *Tietojätti 2000*, s. 984. Gummerus, 1999. ISBN 951-20-5809-X.

Aiheesta muualla
----------------

* Kuvia tai muita tiedostoja aiheesta **Å** Wikimedia Commonsissa